Lingua alutor

O alutorAlutor en orixe referíase simplemente aos habitantes da vila de Aliut, ver: Endangered Languages of Indigenous Peoples of Siberia   (nəməlʔu) é unha lingua da familia chukotko-kamchatka que se fala en Rusia. O alutor está clasificado como en perigo severo polo Libro Vermello das Linguas Ameazadas da UNESCO

Distribución xeográfica
Fálase no nordeste da península de Kamchatka, no Distrito Nacional Coriaco, actualmente a maioría dos falantes viven na aldea de Vyvenka, hai dúas familias en Rekinniki e quedan falantes en Tilichiki e Tymlyt. Tradicionalmente os alutor propios vivían sedentarios na costa do Istmo de Kamchatka dedicados á caza de mamíferos mariños, os karaga vivían na costa oriental da Península de Kamchatka entre Timlati e Uka, os palana vivían na costa do mar de Okhotsk.James Stuart Olson et al. An Ethnohistorical dictionary of the Russian and Soviet empires. Greenwood Publishing Group, 1994, páxina 397
Falantes
Entre 100 e 200 nun grupo étnico de 2000Ethnologue ou entre 200 e 300 nun grupo étnico de 3000Yukari Nagayama Factors for Language Decline in the Russian Far East: A Case of the Alutor in Kamchatka en Acta Slavica Iaponica 25/2008 pp 187-202

Dialectos
Alutor
Karaga
Palana

Uso social
Os falantes son bilingües co ruso, na súa maioría de idade avanzada como consecuencia da política iniciada en 1930 de concentración da poboación nunhas poucas vilas, mesturando falantes de diferentes dialectos no seo de comunidades multiétnicas, ademais a partir de 1950, e ata 1970, a maioría dos nenos foron escolarizados en internados fóra do seu territorio lingüístico levando a que a maioría perdera o uso activo da lingua. No ano 2008 os falantes máis novos teñen 40 anosYukari Nagayama, ob. cit.

Escrita
O alutor non se escribe, as autoridades e estudosos soviéticos consideraron o alutor un dialecto do coriaco ata a década de 1950, cando se estableceu como lingua separada, aínda que non se creou norma ningunha para a lingua e tan só se publicou algún artigo na prensa local. Tan só existe un autor en alutor, Kirill Kilpalin, de quen se publicou postumamente unha escolma de contos ao estilo tradicional en 1993.

 Notas 

 Véxase tamén 
 Ligazóns externas 
O alutor no Ethnologue (en inglés)
Alutor no Red Book (en inglés)
Guía bibliográfica (en inglés)


Categoría:Linguas chukotko-kamchatkas
Categoría:Linguas de Rusia
Categoría:Linguas aglutinantes